[{"text_idx": "#000001", "text": "Gwefan Llawn Nawr yn Fyw!"}, {"text_idx": "#000002", "text": "Mae\u2019n bleser gan Mostyn lansio ein gwefan newydd lawn, ar o\u0302l 3 mis o ddatblygu a phrofi."}, {"text_idx": "#000003", "text": "Pan lansiwyd ein brandio Mostyn newydd yn ein horielau a\u2019n Siop ym mis Mehefin, fe wnaethom hefyd lansio gwefan ar ei newydd wedd. Efallai eich bod wedi sylwi mai dim ond ychydig o wybodaeth yr oedd hyn yn ei gynnig am ein harddangosfeydd cyfredol a sut i ymweld a\u0302 ni."}, {"text_idx": "#000004", "text": "Roedd ein hen wefan yn cynnwys dros 10 mlynedd o arddangosfeydd, adnoddau a deunyddiau, ac nid tasg hawdd oedd ei throsglwyddo i gyd! Ers mis Mehefin rydym wedi bod yn uwchlwytho ein harchifau, ailysgrifennu a chreu cynnwys, ailfeddwl llywio a chynnal profion i sicrhau bod y wefan newydd mor hawdd ei defnyddio a hygyrch a\u0302 phosibl."}, {"text_idx": "#000005", "text": "Mae nodweddion gwefan newydd yr ydym wedi\u2019u cyflwyno yn cynnwys:"}, {"text_idx": "#000006", "text": "Rhagor o wybodaeth am hanes Mostyn a\u2019n gweledigaeth a\u2019n gwerthoedd. Mae ein proses drawsnewid nid yn unig wedi rhoi gwedd newydd i ni, byddwn hefyd yn edrych ar sut rydym yn gwneud pethau mewn ffyrdd newydd. Dim ond y dechrau yw\u2019r brandio newydd!\nFfordd haws o ddod o hyd i\u2019n Siop ar-lein, a byddwn nawr yn gallu dangos i chi eitemau sy\u2019n ymwneud ag arddangosfeydd sydd ar gael i\u2019w prynu.\nMwy o wybodaeth am ein prosiectau Dysgu ac Ymgysylltu a\u2019n gwaith o fewn y cymunedau rydym yn eu gwasanaethu.\nArchif adnoddau newydd, fel y gallwch gael mynediad haws at yr holl becynnau ymgysylltu, gweithgareddau, tiwtorialau YouTube a deunyddiau dysgu a gre\u0308wyd ar gyfer arddangosfeydd blaenorol.\nFfordd gliriach o allu cyfrannu a chefnogi ein gwaith ym Mostyn, ac i ni allu diolch i\u2019r rhai sy\u2019n gallu gwneud hynny."}, {"text_idx": "#000008", "text": "Fodd bynnag, os oes rhywbeth yr hoffech ei weld, neu os sylwch fod rhywbeth ar goll ar ein gwefan newydd, anfonwch e-bost atom i [email protected]. Hoffem yn arbennig glywed gennych os oes ffordd well o ddiwallu eich anghenion hygyrchedd \u2013 hoffem barhau i ddysgu a gwella sut rydym yn gwneud pethau."}, {"text_idx": "#000009", "text": "Hoffem ddiolch i Gronfa Ddiwylliannol Garfield Weston am gefnogi ein brandio a\u2019n gwefan newydd, ac i Maraid Design am fod yn gymaint o bleser gweithio gyda nhw drwy gydol y broses o ailgynllunio\u2019r wefan. Diolch hefyd i\u2019n intern technoleg gwych, Maria Taggart, am ei holl gymorth a\u2019i gwaith yn uwchlwytho ein harchif."}, {"text_idx": "#000010", "text": "Byddwch y cyntaf i glywed am arddangosfeydd, digwyddiadau & gweithgareddau"}]